Էշլի Քոուլ
Էշլի Քոուլ (, ), անգլիացի պրոֆեսիոնալ ֆուտբոլիստ, ով հանդես է գալիս «Լոս Անջելես Գալաքսի» ակումբում։ Շատ քննադատներ ու ակումբակից ֆուտբոլիստներ նրան համարում են իր սերնդի լավագույն պաշտպաններից մեկը, իսկ իր կարիերայի ծաղկման շրջանում ոմանք նրան համարում էին աշխարհի լավագույն ձախ պաշտպանը։

Էշլի Քոուլն Անգլիայի ազգային հավաքականի կազմում հանդես է եկել 2001-2014 թվականներին՝ մասնակցելով 2002, 2006 և 2010 թվականների աշխարհի առաջնություններին և 2004 և 2012 թվականների Եվրոպայի առաջնություններին։ 2010 թվականին նա ճանաչվել է Անգլիայի լավագույն ֆուտբոլիստ։ Հավաքականի կազմում Էշլի Քոուլն արժանացել է 107 գավաթի՝ դառնալով Անգլիայի՝ ամենաշատ գավաթներն ունեցող պաշտպանը։

Վաղ կյանք 
Էշլի Քոուլի հայրը՝ Ռոն Քալենդերը, Բարբադոսից էր։ Նա լքել է ընտանիքը ամուսնությունից յոթ տարի անց և հետագայում տեղափոխվել է Ավստրալիա։ Էշլի Քոուլն ու նրա կրտսեր եղբայրը՝ Մեթյուն, ապրել են իրենց մոր՝ Սյու Քոուլի հետ։

Ակումբային կարիերա

«Արսենալ» 
Պատանեկան տարիքից Էշլի Քոուլը խաղացել է «Արսենալում»՝ նախապես հանդես գալով որպես հարձակվող։ Ակումբի կազմում առաջին անգամ խաղացել է 1999 թվականի նոյեմբերի 30-ին՝ մասնակցելով «Միդլսբրոյի» դեմ խաղին։ Ակումբի հետ պրոֆեսիոնալ պայմանագիր է կնքել 2000 թվականի փետրվարի 25-ին։

2005 թվականին Էշլի Քոուլը մեղադրվել է այն բանի համար, որ առանց «Արսենալի» ղեկավարությանը տեղյակ պահելու այլ ակումբի հետ բանակցություններ է սկսել իր տեղափոխման վերաբերյալ։ Պրեմիեր լիգայի հանձնաժողովը մեղավոր ճանաչեց Քոուլին ու 2005 թվականի հունիսի 2-ին տուգանեց նրան 100 000 ֆունտ ստերլինգով Լոնդոնի հյուրանոցներից մեկում Ժոզե Մոուրինյոյի հետ հանդիպում ունենալու համար։ Հունիսին Քոուլի ներկայացրած բողոքը մերժվել է, սակայն տուգանքի գումարը դարձվել է £75 000: Այդ դեպքի պատճառով տուգանվել են նաև «Չելսին» և Ժոզե Մոուրինյոն՝ £300 000 և £200 000 (նվազեցվել է £75 000) համապատասխանաբար։

«Կրիստալ Պելաս» 
1999/2000 մրցաշրջանում Էշլի Քոուլը վարձավճարով տեղափոխվել է «Կրիստալ Պելաս» ակումբ, որի կազմում մասնակցել է 14 խաղի և խփել 1 գոլ՝ օգնելով ակումբին պահպանել տեղը լիգայում։ «Արսենալի» հիմնական ձախ պաշտպանի՝ Սիլվինյոյի վնասվածք ստանալուց հետո՝ 2000 թվականի աշնանը, Քոուլը փոխարինել է նրան։ Ցուցադրելով գեղեցիկ խաղ՝ Քոուլը գրավել է բրազիլացու տեղն ակումբի հիմնական կազմում։

Չնայած «Արսենալից» հեռանալու ցանկությանը՝ Էշլի Քուլը 2005 թվականի հուլիսի 18-ին նոր պայմանագիր է կնքում շաբաթական £70 000 աշխատավարձով։

«Չելսի» 
2006 թվականի օգոստոսի 31-ին Էշլի Քոուլը տեղափոխվում է «Չելսի» պաշտպան Վիլյամ Գալլասի փոխարեն. ակումբը հավելյալ վճարում է նաև £5 միլիոն։

2011 թվականի փետրվարի 27-ին հայտնի դարձավ «Չելսիի» մարզաբազայում տեղի ունեցած դեպքի մասին. Էշլի Քոուլը կատակով կրակել էր «Չելսիում» փորձաշրջան անցնող 21-ամյա Թոմ Քաուենի վրա՝ կարծելով, թե զենքը, որ նա բերել էր իր հետ, լիցքավորված չէ։ Բարեբախտաբար վերքը մահացու չի եղել։

«Ռոմա» 
2014 թվականի ամռանը Քոուլը՝ որպես ազատ գործակալ, տեղափոխվել է «Ռոմա»՝ իտալական ակումբի հետ կնքելով երկու տարվա պայմանագիր։ Սակայն 2014/15 մրցաշրջանում Էշլի Քոուլը մասնակցել է ընդամենը 11 խաղի։ «Ռոմայի» գլխավոր մարզիչ Ռուդի Գարսիան նրան գրեթե խաղադաշտ դուրս չի բերել 2015/1 մրցաշրջանի նախամրցաշրջանային խաղերում։ Քոուլը համակերպվել է այդ իրավիճակի հետ և չի ցանկացել լքել ակումբը։ Ակումբի ղեկավարությունը Քոուլին հատկացրել է «0» համարը, իսկ գլխավոր մարզիչը անգլիացուն չի ընդգրկել նոր մրցաշրջանի հայտացուցակում։ 2016 թվականի հունվարի 19-ին փոխադարձ համաձայնությամբ պայմանագիրը խղվել է։

«Լոս Անջելես Գալաքսի» 
2016 թվականի հունվարի 27-ին Էշլի Քոուլը պայմանագիր է կնքել «Լոս Անջելես Գալաքսի» ակումբի հետ, որի կազմում նրա դեբյուտը կայացել է նույն թվականի «փետրվարի 24»-ին՝ «Սանտոս Լագունայի» դեմ տնային խաղում։

Կարիերայի վիճակագրություն

Ակումբային

Միջազգային

Ձեռքբերումներ 
Թիմային

 «Արսենալ»

 Պրեմիեր լիգայի չեմպիոն (2) - 2001/02, 2003/04
 Անգլիայի գավաթակիր (3) - 2002, 2003, 2005
 Անգլիայի սուպերգավաթակիր (2) - 2002, 2004
 Ընդհանուր՝ 7 տիտղոս

 «Չելսի»

 Պրեմիեր լիգայի չեմպիոն (1) - 2009/10
 Անգլիայի գավաթակիր (4) - 2007, 2009, 2010, 2012
 Ֆուտբոլային լիգայի գավաթակիր (1) - 2007
 Անգլիայի սուպերգավաթակիր (1) - 2009
 ՈՒԵՖԱ Չեմպիոնների լիգայի հաղթող (1) - 2012
 ՈՒԵՖԱ Եվրոպայի լիգայի հաղթող (1) - 2013

Ծանոթագրություններ 

Անգլիացի ֆուտբոլիստներ
Չելսիի ֆուտբոլիստներ
Ռոմայի ֆուտբոլիստներ
1980 ծնունդներ
Ֆուտբոլի պաշտպաններ
Դեկտեմբերի 20 ծնունդներ
Արսենալի ֆուտբոլիստներ
Լոս Անջելես Գալաքսիի ֆուտբոլիստներ
Անգլիայի հավաքականի ֆուտբոլիստներ
Անգլիական ֆուտբոլի լիգայի խաղացողներ
Քրիսթալ Փելասի ֆուտբոլիստներ
Պրեմիեր Լիգայի ֆուտբոլիստներ
Իտալիայի լեգեոներ ֆուտբոլիստներ
Անգլիայի լեգեոներ ֆուտբոլիստներ